**CYLCH TRAFOD MATERION DERBYN DISGYBLION RHONDDA CYNON TAF**

**Cofnodion cyfarfod y Cylch Trafod Materion Derbyn Disgyblion a gafodd ei gynnal yn Nhŷ Trevithick, 31 Ionawr 2023**

**Yn bresennol:-**

Claire Christy Swyddog Derbyn Disgyblion, Rhondda Cynon Taf (Cadeirydd)

Catrin Edwards Pennaeth y Gwasanaeth Materion Trawsnewid a Systemau Data

Claire Jones Pennaeth, Ysgol Gynradd Heol y Celyn

Andrew Brazier Athro Atal Gwaharddiadau ac Ymyrraeth Rhondda Cynon Taf

Daniel Williams Pennaeth Mynychu'r Ysgol a Lles

Anne Robertson Cyfarwyddwr Addysg Esgobaethol, Gatholig

Rebecca Crumbie

Emma Strathdee Derbyn Disgyblion i'r Ysgol, Cyngor Caerffili

Kayleigh Oliver Dirprwy Bennaeth, Ysgol Uwchradd Pontypridd

Angie Williams-Roberts Cydlynydd Trosglwyddo yn Ystod y Flwyddyn, RhCT

**Ymddiheuriadau:-**

Dyma'r rheiny a fu'n absennol o'r cyfarfod gan ymddiheuro:-

Helen Cook

Jeff Fish

Rebecca Morteo

Helen Griffiths

Dyma'r rheiny a fu'n absennol heb roi gwybod:-

Kayleigh Oliver

**1. Cofnodion**

**Nodwyd y canlynol:**

* + 1. Derbyniwyd bod y cofnodion o'r Cylch Trafod Materion Derbyn Disgyblion ar 21 Mehefin 2022 yn gywir.

**2. Materion sydd wedi codi**

2.1 Doedd dim materion yn deillio o'r cofnodion.

**3. Penodi Cadeirydd ac Is-gadeirydd**

3.1 Cytunwyd bod Mrs Claire Christy yn parhau yn Gadeirydd.

* + 1. Cytunwyd bod Mrs Helen Cook yn parhau yn Is-gadeirydd.

**4. Ymgynghoriad ar Bolisi Derbyn Disgyblion Rhondda Cynon Taf 2024/25**

**Nodwyd y canlynol:**

* + 1. Tynnodd CC sylw at newid bach pellach i dudalen 8, ddylai 3.3.13 nodi Ysgol Gynradd Gymraeg Awel Taf ac nid Ysgol Gynradd newydd Awel Taf.
    2. Atgoffwyd yr Aelodau bod holl enwau'r ysgolion newydd sydd yn y Polisi Derbyn Disgyblion yn rhai drafft ar hyn o bryd, gan fod angen iddyn nhw gael eu cymeradwyo gan y Cabinet. Mae'n bosibl, felly, y byddan nhw'n newid.
    3. 3.3.14 i newid o "holl ddalgylch Heol y Celyn" i gyd i "holl ddalgylch Saesneg Heol y Celyn".
    4. Cadarnhaodd CE a CC eu bod nhw'n fodlon ymweld â'r ysgol i siarad â rhieni plant Heol y Celyn ynghylch y broses dderbyn ar gyfer yr ysgol newydd. Teimlai CJ y byddai hyn o gymorth mawr i'r rhieni a byddai'n dda cyfarfod â nhw ar ddechrau tymor yr Haf. Bydd y Pennaeth yn trefnu dyddiad i CE a CC fynd i'r ysgol.
    5. Dylai’r Niferoedd Derbyn Disgyblion ar gyfer yr Ysgolion Uwchradd nodi Medi 2024 ac nid Medi 2023.
    6. Dylai’r Niferoedd Derbyn Disgyblion ar gyfer Ysgol Gyfun y Cardinal Newman Eglwys Gatholig Rhufain nodi 220 ac nid 172.
    7. Bydd y Niferoedd Derbyn Disgyblion ar gyfer yr adeiladau ysgol newydd ar gyfer Ysgolion Cynradd Pont-y-clun, Penygawsi a Llanilltud Faerdref yn newid i 68 ar gyfer Pont-y-clun a chapasiti cyffredinol o 480 + 60 ar gyfer Meithrin, 34 ar gyfer Llanilltud Faerdref gyda chapasiti cyffredinol o 240 a 30 o leoedd Meithrin, a 44 ar gyfer Ysgol Gynradd Penygawsi gyda chapasiti cyffredinol o 310.

**5**. **Y diweddaraf am system derbyn disgyblion ar-lein**

**Nodwyd y canlynol:**

5.1 Mae ceisiadau hwyr ar gyfer pob grŵp trosglwyddo yn dod i law o hyd.

5.2 Hyd yn hyn mae 1929 o geisiadau am le mewn dosbarth meithrin wedi dod i law. Roedd 1787 ohonyn nhw ar-lein ac roedd 142 ar bapur.

5.3 Daeth 2206 o geisiadau am le mewn dosbarth derbyn i law. Roedd 2056 ar-lein a 150 ar bapur.

5.4 Daeth 2404 o geisiadau am le mewn ysgol uwchradd i law. Roedd 2248 ar-lein a 156 ar bapur.

5.5 Daeth 76 o geisiadau pontio o ddosbarthiadau babanod i ddosbarthiadau iau i law. Roedd 72 ar-lein a 4 ar bapur.

5.6 Derbyniwyd cyfanswm o 1068 o geisiadau ar-lein ar gyfer Cyn-feithrin, i ddechrau ym mis Ionawr 2023, yr oedd 954 ohonynt yn geisiadau ar-lein a 114 yn geisiadau papur.

5.6 Bydd ceisiadau ar-lein am leoedd cyn-meithrin ar gyfer mis Ebrill yn cau ar 10 Chwefror 2023. Hyd yma, mae 310 o geisiadau wedi dod i law. O'r rhain, roedd 300 ar-lein a 10 ar bapur.

5.8 Esboniodd ES fod Cyngor Caerffili wedi derbyn 100% o'i geisiadau ar-lein. Mae'r Cyngor yn defnyddio gwasanaeth negeseuon testun ac e-bost i anfon Codau QR at bob rhiant i fynd â nhw'n syth i'r ddolen i wneud cais.

**6.** **Yr wybodaeth ddiweddaraf am drosglwyddo yn ystod y flwyddyn academaidd**

**Nodwyd y canlynol:**

6.1 Hyd yn hyn mae cyfanswm o 68 achos o drosglwyddo yn ystod y flwyddyn academaidd wedi'u derbyn er mwyn i blant o Wcráin fynychu ysgol yn RhCT.

6.2 Ers 1 Ionawr 2023 i 30 Ionawr 2023 roedd 166 o drosglwyddiadau ysgolion cynradd. Roedd 111 o'r rhain yn ddisgyblion a oedd wedi symud i RhCT.

6.3 Ers 1 Ionawr 2023 i 30 Ionawr 2023 roedd 48 o drosglwyddiadau ysgolion uwchradd. Roedd 30 o'r rhain yn ddisgyblion a oedd wedi symud i RhCT.

6.4 Dywedodd AWR wrth yr aelodau ei bod yn derbyn sawl cais trosglwyddo yn ystod y flwyddyn ar gyfer disgyblion Blwyddyn 11 sy'n symud i RhCT heb unrhyw Saesneg, sy'n hynod o anodd i ysgolion. Derbyniwyd 3 trosglwyddiad Blwyddyn 11 yr wythnos diwethaf. Cadarnhaodd ES nad yw hyn wedi bod yn broblem i Gyngor Caerffili.

6.5 Holodd CE a fyddai'n bosibl symud y disgyblion yn ôl flwyddyn ac eglurodd AWR fod Ysgol Uwchradd y Ddraenen Wen yn edrych ar gais gan un o'r rhieni.

**7. Yr wybodaeth ddiweddaraf am apeliadau**

7.1 Dywedodd CC wrth yr aelodau fod 3 apêl wedi'u clywed hyd yma ar gyfer Blwyddyn Academaidd 2022/23. Roedd y tri ar gyfer Y Pant. Apêl bob un ar gyfer Blwyddyn 7, Blwyddyn 8 a Blwyddyn 9. Mae pob un ohonynt yn byw yn nalgylch Y Pant.

7.2 Diweddarodd CC yr aelodau y bydd y gwasanaeth yn gwrthod lle i 29 o blant mewn ysgolion uwchradd yn Ysgol Gymuned Tonyrefail ar gyfer mis Medi 2023, mae pob un yn byw y tu allan i ddalgylch yr ysgol.

7.3 Bydd lle i 14 o blant hefyd yn cael eu gwrthod ar gyfer mis Medi 2023 yn Y Pant, maen nhw i gyd yn byw y tu allan i ddalgylch yr ysgol.

7.4 Eglurodd ES fod Cyngor Caerffili yn cael trafferth gyda phrinder aelodau panel apêl.

**8**. **Y panel mynediad teg**

8.1 Rhoddodd AB ac AWR ddiweddariad i’r panel ynghylch y plant sydd wedi’u hystyried yn ddiweddar yn y Panel Mynediad Teg.

8.2 Eglurodd AB fod mwyafrif y ceisiadau yn ymwneud â phresenoldeb ac nid ymddygiad.

8.3 Bu 16 o waharddiadau Parhaol y llynedd ac mae'n debyg y bydd y nifer hwn yn dyblu eleni.

8.4 Eglurodd AWR fod y cyfarfodydd FAPP yn dryloyw, gan fod ganddynt gyfarfodydd wyneb yn wyneb a bod yr holl uwch aelodau o staff sy'n mynychu i gyd yn atebol. Mae bellach yn fwy anodd i ysgolion uwchradd wneud esgusodion i wrthod cymryd unrhyw ddisgyblion.

**9.** **Unrhyw faterion eraill**

**Nodwyd y canlynol:**

9.1 Hysbyswyd yr aelodau o'r diweddariad yn dilyn Cyfarfod Derbyn Cymdeithas Cyfarwyddwyr Addysg Cymru, lle cadarnhaodd LlC y bydd yn ymgynghori ar y Cod Derbyn Disgyblion i Ysgolion er mwyn newid rheoliadau i ganiatáu i apeliadau rhithwir barhau. Cadarnhaodd LlC y byddai 8 wythnos o ymgynghori. Yna gobeithio y bydd yr ymgynghoriad ar y Cod Derbyn Disgyblion i Ysgolion yn dechrau ar ôl i'r ymgynghoriad hwn ddod i ben.

9.2 Gofynnodd CE i CC wirio a yw KO yn dymuno parhau i fod yn rhan o'r Cylch Trafod.

9.3 Nid yw Jason Toghill ychwaith yn gallu parhau i fod yn rhan o'r Cylch Trafod. CC i gysylltu â Dr Sue Mitchell yn St Johns i gael rhywun yn ei le.

9.4 Awgrymodd AR adolygu'r Aelodaeth yn y cyfarfod nesaf. Felly, bydd CC yn cynnwys yr aelodaeth bresennol ar yr Agenda nesaf i'w hystyried.

9.5 Bydd cyfarfod nesaf y Cylch Trafod yn cael ei gynnal ddydd Mawrth 20 Mehefin 2023.